PMIndiaData/PMIndiaSum huggingface dataset:
సామాజిక‌ సంక్షేమ సంస్థ‌ల‌తో ముచ్చ‌టించిన ప్ర‌ధాన‌మంత్రి

ప్ర‌ధాన‌మంత్రి శ్రీ న‌రేంద్ర మోదీ సామాజిక‌ సంక్షేమానికి ప‌నిచేస్తున్న వివిధ సంస్థ‌ల ప్ర‌తినిధుల‌తో ఈరోజు వీడియో కాన్ఫ‌రెన్స్ ద్వారా స‌మావేశ‌మ‌య్యారు. ప్ర‌స్తుత కోవిడ్ -19 స‌వాలును ఎదుర్కోవ‌డంలో దేశం మొత్తం అద్భుత సంయ‌మ‌నాన్ని, శ‌క్తిని, తిరిగి మామూలు స్థితికి చేర‌కునేందుకు అవ‌స‌ర‌మైన ప‌ట్టుదల‌నూ చూపుతోంద‌ని ప‌్ర‌ధాన‌మంత్రి అన్నారు. పేద‌లు , అణ‌గారిన వ‌ర్గాల వారికి సేవ‌చేయ‌డమే, దేశానికి సేవ‌చేయ‌డానికి గ‌ల అత్యుత్త‌మ మార్గ‌మ‌ని మ‌హాత్మా గాంధీ చెబుతూ ఉండేవార‌ని ప్ర‌ధాన‌మంత్రి గుర్తు చేశారు. మాన‌వాళి సేవ‌లో పాల్గొంటున్న వివిధ సంస్థ‌ల అంకిత భావం, చిత్త‌శుద్ధిని ఆయ‌న కొనియాడారు. ఈ సంస్థ‌ల‌కు మూడు ప్ర‌త్యేక‌త‌లున్నాయ‌ని అంటూ ప్ర‌ధాన‌మంత్రి, అవి మాన‌వీయ విధానం, పెద్ద ఎత్తున ప్ర‌జ‌ల‌ను చేరుకోగ‌ల‌గ‌డం, ప్ర‌జ‌ల‌తో సంబంధాలు,సేవాభావం అని అన్నారు. దీనివ‌ల్ల వారిపై ప‌రిపూర్ణ విశ్వాసం ఉంటోంద‌ని చెప్పారు. దేశం మున్నెన్న‌డూ ఎదుర్కొన‌ని సంక్షోభాన్ని ఎదుర్కొంటున్న‌ద‌ని, అందువ‌ల్ల ఈ సంస్థ‌ల పేవ‌లు, వారి వ‌న‌రులు ఇంత‌కు ముందెన్న‌డూ లేని రీతిలో అవ‌స‌ర‌మ‌ని చెప్పారు. ఈ సంస్థ‌లు పేద‌ల‌ మౌలిక అవ‌స‌రాలు తీర్చ‌డంలో కీల‌క పాత్ర పోషించ‌గ‌ల‌వ‌న్నారు. అలాగే ఈ సంస్థ‌లు త‌మ‌కుగ‌ల వైద్య స‌దుపాయాల‌ను, వలంటీర్ల‌ను అవ‌స‌ర‌మున్న వారికి , పేషెంట్ల‌కు సేవ‌చేయ‌డానికి వినియోగించ‌వచ్చ‌ని చెప్పారు. ప్ర‌స్తుత స‌వాలును అధిగ‌మించేందుకు దేశానికి ప్ర‌స్తుతం స్వ‌ల్ప‌కాలిక‌, దీర్ఘ కాలిక దార్శ‌నిక‌త‌ అవ‌స‌ర‌మ‌ని ప్ర‌ధాన‌మంత్రి ప్ర‌ముఖంగా ప్ర‌స్తావించారు. మూఢ‌న‌మ్మ‌కాల‌ను , త‌ప్పుడు స‌మాచారాన్ని తిప్పికొట్ట‌డంలో , సామాజిక సంక్షేమ సంస్థ‌ల‌కు కీల‌క పాత్ర ఉంద‌ని ప్ర‌ధాన‌మంత్రి అన్నారు. విశ్వాసాల పేరుతో ప్ర‌జ‌లు ప‌లు చోట్ల గుమికూడి, సామాజిక దూరానికి సంబంధించిన నియ‌మాల ఉల్లంఘ‌న‌కు పాల్ప‌డుతున్నార‌ని , అందువల్ల‌, వైర‌స్ వ్యాప్తిని అరిక‌ట్టేందుకు సామాజిక దూరం పాటించాల్సిన ఆవ‌శ్య‌క‌త‌ను ప్ర‌చారం చేయాల్సిన అవ‌స‌రం ఎంతైనా ఉంద‌ని ప్ర‌ధాన‌మంత్రి సూచించారు. సామాజిక సంక్షేమ సంస్థ‌ల ప్ర‌తినిధులు, ప్ర‌స్తుత సంక్లిష్ట ప‌రిస్థితుల‌లో దేశానికి స‌మ‌ర్ధ‌త‌తో మార్గ‌నిర్దేశం చేస్తున్న ప్ర‌ధాన‌మంత్రి శ్రీ న‌రేంద్ర మోదీని ప్ర‌శంసించారు. వైర‌స్‌ను క‌ట్ట‌డి చేయ‌డంలో ప్ర‌భుత్వం తీసుకున్న సానుకూల చ‌ర్య‌ల‌ను వారు అభినందించారు. పిఎం- సిఎఆర్ ఇఎస్ నిధికి వారు త‌మ మ‌ద్ద‌తును ప్ర‌క‌టించారు. ప్ర‌స్తుత సంక్షోభ స‌మ‌యంలో త‌మ సిబ్బంది పూర్తిగా దేశ సేవ‌లో నిమ‌గ్న‌మౌతుంద‌ని వారు హామీ ఇచ్చారు.. ప్ర‌స్తుత స‌వాలును ఎదుర్కొనేందుకు డిజిట‌ల్ ప‌ద్ధ‌తుల‌లో ప్ర‌చార కార్య‌క్ర‌మాలు చేప‌ట్ట‌డం, నిత్యావ‌స‌రాల పంపిణీ, ఆహార పొట్లాలు, శానిటైజ‌ర్లు, మందుల పంపిణీ, అవ‌స‌ర‌మైన వారికి వైద్య స‌మాయానికి చేప‌డుతున్న ప్ర‌స్తుత చ‌ర్య‌లను వారు వివ‌రించారు. ప్ర‌జ‌ల‌ను చైత‌న్య‌వంతం చేయ‌డానికి తీసుకోవ‌ల‌సిన చ‌ర్య‌ల ప్రాధాన్య‌త‌ను, పేద‌ల‌కు అవ‌స‌ర‌మైన మౌలిక అవ‌స‌రాల క‌ల్ప‌న‌, వైద్య స‌దుపాయాల క‌ల్ప‌న‌,కోవిడ్ -19 ప్ర‌భావిత పేషెంట్ల‌కు సేవ‌లు అందించేందుకు వ‌లంటీర్లను స‌మ‌కూర్చ‌డం వంటి వాటి ప్రాధాన్య‌త‌ను ప్ర‌ధాన‌మంత్రి ప్ర‌త్యేకంగా ప్ర‌స్తావించారు. త‌ప్పుడు స‌మాచారాన్ని ఎదుర్కోవ‌డానికి వైద్య ప‌ర‌మైన‌, శాస్త్రీయ‌మైన స‌మాచారాన్ని అందించాల్సిన అవ‌స‌రాన్న ప్ర‌ధాన‌మంత్రి గుర్తుచేశారు. అలాగే కోవిడ్ మ‌హ‌మ్మారిని ఎదుర్కోవ‌డంలో అంద‌రూ క‌ల‌సిక‌ట్టుగా ప‌నిచేయాల్సిన అవ‌స‌రాన్ని ప్ర‌ధాన‌మంత్రి పేర్కొన్నారు. ఈ స‌మావేశంలో ప్ర‌ధాన‌మంత్రి స‌ల‌హాదారు,సిఇఒ ,నీతిఆయోగ్ కూడా పాల్గొన్నారు.
సిఐఎస్ఎఫ్ స్థాప‌న‌ దినం నాడు సిఐఎస్ఎఫ్ సిబ్బంది కి అభినందన లు తెలిపిన ప్ర‌ధాన మంత్రి‌

సెంట్ర‌ల్ ఇండ‌స్ట్రియ‌ల్ సెక్యూరిటీ ఫోర్స్ (సిఐఎస్ఎఫ్) స్థాప‌న‌ దినం సంద‌ర్భం లో ప్ర‌ధాన మంత్రి శ్రీ న‌రేంద్ర మోదీ సిఐఎస్ఎఫ్ సిబ్బంది కి, వారి కుటుంబాల ‌కు అభినందన లు తెలిపారు. ‘‘సిఐఎస్ఎఫ్ స్థాప‌న దినం సంద‌ర్భం లో సాహ‌సికులైన @CISFHQrs (సిఐఎస్ఎఫ్ ప్ర‌ధాన కార్యాల‌య) సిబ్బంది కి, వారి కుటుంబాల‌ కు ఇవే అభినందన లు. జాతీయ భ‌ద్ర‌త ను పెంపొందించ‌డం లో, దేశ పురోగ‌తి లో వారి పాత్ర అమూల్య‌మైంది. 2019వ సంవ‌త్స‌రం లో జరిగిన సిఐఎస్ఎఫ్ స్థాప‌న దినోత్స‌వాల కు నేను హాజరయ్యాను. అప్ప‌ట్లో నేను ఏమి చెప్ప‌ిందీ ఈ కింది ట్వీట్ లో గ‌మ‌నించండి’’ అని ప్ర‌ధాన‌ మంత్రి ఒక ట్వీట్ లో పేర్కొన్నారు.
భారతీయ సెక్యూరిటీస్ & ఎక్సేంజ్ బోర్డు (సెబీ) మరియు కువైట్ కు చెందిన కాపిటల్ మర్కెట్స్ అధారిటీ (సి.ఎమ్.ఏ) ల మధ్య అవగాహనా ఒప్పందం పై సంతకం చేయడానికి మంత్రివర్గం ఆమోదం తెలిపింది.

భారతీయ సెక్యూరిటీస్ & ఎక్సేంజ్ బోర్డు (సెబీ) మరియు కువైట్ కు చెందిన కాపిటల్ మర్కెట్స్ అధారిటీ (సి.ఎమ్.ఏ) ల మధ్య పరస్పర సహకారం మరియు సాంకేతిక సహాయం కోసం ఒక అవగాహనా ఒప్పందం పై సంతకం చేయడానికి ప్రధానమంత్రి నరేంద్రమోదీ అధ్యక్షతన సమావేశమైన కేంద్ర మంత్రిమండలి ఆమోదం తెలిపింది. ఈ రెండు సంస్థల మధ్య ఆర్ధిక సంబంధాలు, సహకారం మరింత అభివృద్ధి చెందడానికి ఈ అవగాహనా ఒప్పందం దోహదపడుతుంది. రెండు దేశాలలో సెక్యూరిటీల మార్కెట్లు సమర్ధంగా అభివృద్ధి చెందడానికి అవసరమైన పరిస్థితులను కల్పించాలనే లక్ష్యంతో ఈ ఒప్పందాన్ని రూపొందించడం జరిగింది. రెండు దేశాల మధ్య సమాచారం ఇచ్చి పుచ్చుకునే వ్యవస్థను పటిష్ట పరచుకునే దిశగా ఈ ఒప్పందం సహకరిస్తుంది. సెబీ మరియు కువైట్ కు చెందిన స్.ఎమ్.ఏ. సంస్థల అంతర్జాతీయ పరస్పర సహకారం తో పాటు రెగ్యులేషన్ కార్యకలాపాల విలువను ఈ ఒప్పందం మరింత ఇనుమడింపజేస్తుందని భావిస్తున్నారు.
వ‌డోద‌ర‌లో అభివృద్ధి కార్య‌క్ర‌మాల‌ను ప్రారంభించిన ప్ర‌ధాన‌మంత్రి

ప్ర‌ధాన‌మంత్రి న‌రేంద్ర‌మోదీ ఆదివారంనాడు వ‌డోద‌ర‌లొ జ‌రిగిన ఒక బ‌హిరంగ స‌భ‌లో వ‌డోద‌ర సిటీ క‌మాండ్ కంట్రోల్ వ్య‌వ‌స్థ‌ను,వాఘోడియా ప్రాంతీయ నీటి స‌ర‌ఫ‌రా ప‌థ‌కాన్ని, బ్యాంక్ ఆఫ్ బ‌రోడా నూత‌న కేంద్ర కార్యాల‌యభ‌వ‌నాన్ని జాతికి అంకితం చేశారు. ప్ర‌ధాన‌మంత్రి ఆవాస్‌యోజ‌న ప‌థ‌కం (ప‌ట్ట‌ణ‌,గ్రామీణ‌) కింద ల‌భ్ది దారుల‌కు నిర్మించిన ఇళ్ల‌కు సంబంధించి న తాళాల‌ను ప్ర‌ధాన‌మంత్రి వారికి అంద‌జేశారు. స‌మీకృత ర‌వాణా కేంద్రం, ప్రాంతీయ నీటి స‌ర‌ఫ‌రా కేంద్రం , ఇంటి నిర్మాణ ప్రాజెక్టులు, ఒక ఫ్లై ఓవ‌ర్‌తోపాటు ప‌లు అభివృద్ధి , మౌలిక స‌దుపాయాల ప్రాజెక్టుల‌కు ప్ర‌ధాన‌మంత్రి శంకుస్థాప‌న చేశారు. ముద్రా – ఢిల్లీ పెట్రోలియం ఉత్ప‌త్తుల పైప్‌లైన్ సామ‌ర్ధ్యం పెంపు, వ‌డోద‌ర‌లో హెచ్‌పిసిఎల్‌కు చెందిన గ్రీన్‌ఫీల్డ్ మార్కెటింగ్ టెర్మిన‌ల్ ప్రాజెక్టుకు ప్ర‌ధాని శంకుస్థాపన చేశారు. . ఈ సంద‌ర్భంగా జ‌రిగిన కార్య‌క్ర‌మంలో మాట్లాడుతూ ప్ర‌ధాని, ఇవాళ వ‌డోద‌ర‌లో చేప‌డుతున్న‌న్ని అభివృద్ధి ప‌థ‌కాలు ముందెన్న‌డూ లేనంతటి స్థాయిలో ఉన్నాయ‌న్నారు. ప్ర‌భుత్వ ప్రాధాన్య‌త అభివృద్ధి అని ఈ విష‌యంలో ప్ర‌భుత్వం స్ప‌ష్ట‌త‌తో ఉంద‌ని అంటూప్ర‌ధాని, పౌరుల మేలు కోస‌మే నిధులు వినియోగిస్తున్న‌ట్టు ప్ర‌ధాని చెప్పారు. త‌న చిన్న‌ప్ప‌టి నుంచీ ఘోఘా నుంచి ద‌హేజ్‌కు ఫెర్రీ స‌ర్వీసు గురించి వింటున్నాన‌ని చెబుతూ అది ఇప్పుడు సాకార‌మైంద‌న్నారు. ప్ర‌భుత్వం అన్ని రంగాల‌లో స‌మ‌గ్ర అభివృద్ధిపై దృష్టి పెడుతోంద‌ని చెప్పారు. గ‌తంలో నిర్వ‌హిస్తూ వ‌చ్చిన‌ట్టుగానే అక్టోబ‌ర్ 31న స‌ర్దార్‌ప‌టేల్ జ‌యంతి సంద‌ర్భంగా ఐక్య‌త కోసం ప‌రుగును నిర్వహించడం జ‌రుగుతుంద‌ని, ప్ర‌జ‌లు ఇందులో ఉత్సాహ‌వంతంగా పాల్గొనాల‌ని ప్ర‌ధాని పిలుపునిచ్చారు.
కృష్ణా న‌దిలో ప‌డ‌వ మునిగిపోయిన ఘ‌ట‌న‌ లో వాటిల్లిన జ‌న న‌ష్టం ప‌ట్ల వేద‌న‌ను వ్య‌క్తం చేసిన ప్ర‌ధాన మంత్రి

కృష్ణా న‌దిలో ప‌డ‌వ మునిగిపోయిన సంఘ‌ట‌న‌లో జ‌న న‌ష్టం వాటిల్లడం ప‌ట్ల ప్ర‌ధాన మంత్రి శ్రీ న‌రేంద్ర మోదీ వేద‌న‌ను వ్య‌క్తం చేశారు. ‘‘కృష్ణా న‌దిలో ఒక ప‌డ‌వ మునక ఘటన సంభవించడం బాధాక‌రం. ఈ విషాద సంఘ‌ట‌న‌లో ప్రాణాలు కోల్పోయిన వారి కుటుంబాల దుఃఖంలో నేను పాలు పంచుకొంటున్నాను. ఆంధ్ర‌ ప్ర‌దేశ్ ప్ర‌భుత్వం మ‌రియు ఎన్‌డిఆర్ఎఫ్‌ ప్ర‌ధాన కార్యాల‌యం రక్షణ కార్య‌కలాపాల‌లో నిమ‌గ్న‌ం అయ్యాయి’’ అని ప్ర‌ధాన మంత్రి త‌న సందేశంలో పేర్కొన్నారు.
కాఠ్‌మాండూ లో ప‌శుప‌తినాథ్ ధ‌ర్మ‌శాల ను ప్రారంభించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు కాఠ్‌మాండూ లోని ప‌శుప‌తినాథ్ ధ‌ర్మ‌శాల‌ ను నేపాల్ ప్ర‌ధాని శ్రీ కె.పి. ఓలీ తో క‌ల‌సి ప్రారంభించారు. ఈ సంద‌ర్భంగా ప్ర‌ధాన మంత్రి ప్ర‌సంగిస్తూ, తాను ఇక్క‌డ‌కు వ‌చ్చిన‌ప్పుడ‌ల్లా కాఠ్‌మాండూ ప్ర‌జ‌ల ప్రేమ‌ ను, ఆప్యాయ‌త‌ ను అనుభూతిస్తున్న‌ట్లు వెల్ల‌డించారు. నేపాల్ లో భార‌త‌దేశం ప‌ట్ల ఈ విధమైనటువంటి అనురాగం సుస్ప‌ష్టంగా వెల్లడి అవుతోంద‌ని ఆయ‌న అన్నారు. నేపాల్ లో ఇంతకు ముందు తాను ప‌శుప‌తినాథ్ ఆలయాన్ని, ఇంకా ఇత‌ర దేవాల‌యాల‌ను సంద‌ర్శించిన విష‌యాన్ని ఆయ‌న గుర్తు కు తెచ్చుకొన్నారు. భార‌త‌దేశానికి, నేపాల్ కు మ‌ధ్య ఉన్న ఆధ్యాత్మిక సంబంధాలు కాలానికి మ‌రియు దూరానికి అతీత‌మైన‌వని ఆయ‌న తెలిపారు. ఈ సంద‌ర్భంగా ఈ ధ‌ర్మ‌శాల ను ప్రారంభిస్తున్నందుకు తనకు సంతోషంగా ఉందని ఆయ‌న అన్నారు. పశుపతినాథ్‌, ముక్తినాథ్‌, జాన‌కీధామ్ దేవాల‌యాలు నేపాల్ యొక్క భిన్న‌త్వం లోని ఏక‌త్వాన్ని చాటిచెప్తున్నాయ‌ని, అంతేకాకుండా భార‌తదేశం తో నేపాల్ కు ఉన్నటువంటి బంధాల‌ను సైతం బ‌లోపేతం చేస్తున్నాయ‌ని ప్ర‌ధాన మంత్రి అన్నారు. హిందూ మ‌తం మ‌రియు బౌద్ధం యొక్క సుసంప‌న్నమైన సంప్ర‌దాయాలు కాఠ్‌మాండూ న‌గ‌రం లో ప్ర‌తిధ్వ‌నిస్తున్నాయ‌ని ఆయ‌న తెలిపారు. భార‌త‌దేశానికి, నేపాల్ కు న‌డుమ బౌద్ధం ఏ విధంగా ఒక ముఖ్య‌మైన లంకె గా వున్న‌దీ ఆయ‌న వివ‌రించారు. ఉభ‌య దేశాలు వాటి ఘ‌న వార‌స‌త్వాన్ని చూసుకొని గ‌ర్వ‌ప‌డుతున్నాయ‌ని ఆయ‌న అన్నారు. స‌మాజం లోని బ‌ల‌హీన‌మైన వ‌ర్గాలు, ఇంకా అనాద‌ర‌ణకు గురైన వ‌ర్గాలు పురోగ‌మించ‌వ‌ల‌సిన అవ‌స‌రంతో పాటు అభివృద్ధి చోటు చేసుకోవ‌ల‌సిన ఆవ‌శ్య‌క‌త‌ ను గురించి ప్ర‌ధాన మంత్రి నొక్కిపలికారు. భార‌త‌దేశం ఆర్థిక అభివృద్ధి లో నూత‌న శిఖ‌రాల‌ను అందుకొంటోంద‌ని, ‘‘స‌బ్‌కా సాథ్, స‌బ్‌కా వికాస్’’ దార్శ‌నిక‌త లో నేపాల్ ప్ర‌జ‌ల‌కు కూడా భాగం ఉంద‌ని ఆయ‌న అన్నారు. నేపాల్ లో రాజ‌కీయ స్థిర‌త్వం నెల‌కొన‌డం ప‌ట్ల భార‌త‌దేశం సంతోషంగా ఉంద‌ని ఆయ‌న అన్నారు. నేపాల్ భార‌త‌దేశం నుండి సుహృద్భావాన్ని, స‌హ‌కారాన్ని ఎల్ల‌ప్ప‌టికీ ఆశించ‌వ‌చ్చని ఆయ‌న తెలిపారు.
భగవాన్విశ్వకర్మ జయంతి నాడు ప్రజల కు శుభాకాంక్షలు తెలిపిన ప్రధాన మంత్రి

భగవాన్ విశ్వకర్మ జయంతి సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ‘‘భగవాన్ విశ్వకర్మ జయంతి తాలూకు పవిత్ర సందర్భం లో మీ అందరికీ హృదయ పూర్వక శుభాకాంక్షలు. దేవశిల్పి కరుణ దేశ ప్రజలందరి పైన ఎల్లప్పుడూ ప్రసరిస్తూ ఉండుగాక; మన దేశం ప్రగతి, సమృద్ధి ల తాలూకు కొత్త కొత్త శిఖరాల ను ప్రతి నిత్యం అందుకొంటూ ఉండుగాక. https://t.co/fq5KnPeKdV’’ అని ప్రధాన మంత్రి ఒక ట్వీట్ లో పేర్కొన్నారు.
శ్రీఎస్. సెల్వగణపతి రాజ్య సభ కు ఎన్నిక కావడం పట్ల సంతోషాన్ని వ్యక్తం చేసిన ప్రధానమంత్రి

శ్రీ ఎస్. సెల్వగణపతి పుదుచ్చేరి నుంచి రాజ్య సభ కు ఎన్నిక కావడం పట్ల ప్రధాన మంత్రి శ్రీ నరేంద్ర మోదీ ప్రసన్నత ను వ్యక్తం చేశారు. ప్రధాన మంత్రి ఒక ట్వీట్ లో – ‘‘మా పార్టీ కి శ్రీ ఎస్. సెల్వగణపతి గారు పుదుచ్చేరి నుంచి ప్రప్రథమ రాజ్య సభ ఎంపి అవడం అనేది బిజెపి లో ప్రతి ఒక్క కార్యకర్త కు అపారమైన గౌరవాన్ని కలిగించేటటువంటి విషయం. పుదుచ్చేరి జనత మా యందు ఉంచిన నమ్మకానికి మేం కృత‌జ్ఞులం. పుదుచ్చేరి ప్రగతి కి మేం పాటుపడుతూనే ఉంటాం’’ అని పేర్కొన్నారు.
టోక్యో-2020 కోసం భారతదేశ దళానికి అందిస్తునన సౌకర్యాల తాలూకు సన్నాహకాల పై సమీక్ష ను నిర్వహించిన ప్రధాన మంత్రి

టోక్యో-2020 కోసం భారతదేశ దళానికి అందజేసే సౌకర్యాల తాలూకు సన్నాహాల పై ప్ర‌ధాన మంత్రి శ్రీ న‌రేంద్ర మోదీ సమీక్ష ను నిర్వహించారు. ఒలింపిక్ క్రీడోత్సవాల కు వెళ్లబోయే క్రీడాకారుల తో జులై 13 న ప్రధాన మంత్రి మాట్లాడనున్నారు; వారికి ఆయన శుభాకాంక్షల ను తెలియజేస్తారు. ప్రధాన మంత్రి తన ట్వీట్ లలో ఇలా అన్నారు.. ‘‘ @Tokyo2020 లో పాలుపంచుకొనే భారతదేశ క్రీడాకారుల దళానికి అందజేసే సదుపాయాల తాలూకు సన్నాహాల ను సమీక్షించాను. లాజిస్టికల్ డిటెయిల్స్, వారికి టీకామందు ను ఇప్పించడం ఎంతవరకు వచ్చింది, వారికి అనేక కోణాల లో అందిస్తున్నటువంటి సహాయాన్ని గురించి చర్చించాను. నేను 130 కోట్ల మంది భారతీయుల పక్షాన జులై 13 న ఒలింపిక్ క్రీడల కు వెళ్లే క్రీడాకారుల తో మాట్లాడబోతున్నాను. అలాగే వారికి శుభాకాంక్షల ను కూడా తెలియజేస్తాను. రండి మనం అందరం కలసి #Cheer4India అని పలుకుదాం. ’’
స్టార్టప్ ఇండియా ఉద్యమాన్ని ప్రారంభించిన ప్రధాని – స్టార్టప్ లను ప్రోత్సహించేందుకు కార్యాచరణ ప్రణాళిక ఆవిష్కారం

ప్రధాన మంత్రి శ్రీ నరేంద్ర మోదీ ఈ రోజు సాయంత్రం న్యూ ఢిల్లీలో స్టార్టప్ ఇండియా కార్యక్రమాన్ని ప్రారంభించారు. అంత క్రితం ఔత్సాహిక పారిశ్రామిక వ్యవస్థాపకుల కోసం వివిధ అంశాలపై ఒక రోజు వర్క్ షాప్‌ను నిర్వహించారు. ఈ సందర్భంగా ఏర్పాటు చేసిన ఒక వర్చుయల్ ఎగ్జిబిషన్ ను ప్రధాని సందర్శించారు. స్టార్టప్‌ వ్యవస్థాపకులతో ఆయన మాట్లాడారు. ప్రధాని ప్రసంగానికి ముందే.. 10 అత్యుత్తమ స్టార్టప్ ఐడియాలు సృష్టించిన‌ వారు తమ ఆలోచనలను ప్రధాన మంత్రితో పంచుకున్నారు. ఆగస్టు 15న స్టార్టప్ ఇండియా ఆలోచనను తాను ప్రకటించినపుడు దీనిని గురించి ఎవరూ పెద్దగా పట్టించుకోలేదు. కానీ ఈ వేళ దీని విలువ ఏమిటో ప్రజలకు అర్థమైందని ప్రధాని అన్నారు. విజయవంతమైన స్టార్టప్‌లు కొందరు వ్యక్తులకు తట్టే ఆలోచన ద్వారా గాని, లేదా ప్రజలు ఎదుర్కొంటున్న ఏదైనా సమస్యకు పరిష్కారం కనుగొనాలన్నకోరిక ద్వారా గాని రూపుదాలుస్తాయని ప్రధాని అన్నారు. డబ్బు సంపాదించటమే ప్రధాన లక్ష్యం కాదని.. పని చేస్తున్నపుడు డబ్బులు వస్తూనే ఉంటాయన్నారు. ఇతరుల కోసం ఏదైనా చేయాలనేదే స్టార్టప్ ఆవిష్కర్తలకు ప్రేరణగా నిలుస్తుందని ప్రధాని శ్రీ మోదీ చెప్పారు. భారతదేశ యువతను ఉద్యోగాల కోసం ఎదురుచూసే పరిస్థితి నుంచి.. వారే ఉద్యోగాలిచ్చే స్థాయికి ఎదగడం చూడాలని తాను కోరుకుంటున్నానని ప్రధాని చెప్పారు. ఒక స్టార్టప్ ద్వారా కనీసం ఐదుగురికి ఉపాధి లభించినా, అది జాతికి గొప్ప సేవచేయడమే అవుతుందన్నారు. పంటల వ్యర్థాలు, సైబర్ సెక్యూరిటీ సహా పలు అంశాలపై స్టార్టప్ సృష్టికర్తలు దృష్టిని కేంద్రీక‌రించాల‌ని ప్రధాని ప్రస్తావించారు. స్టార్టప్ ఇండియా కార్యాచరణ ప్రణాళిక ముఖ్యాంశాలను ప్రధాని ఆవిష్కరించారు. స్టార్టప్‌లను ప్రోత్సహించేందుకు రూ.10,000 కోట్లతో ఒక స్టార్టప్ నిధిని ఏర్పాటు చేస్తామని ఆయన ప్రకటించారు. స్టార్టప్ లకు మొదటి మూడేళ్ల పాటు లాభాలకు ఆదాయపు పన్ను చెల్లింపు నుంచి మినహాయింపు ఇచ్చినట్లు ప్రధాని తెలిపారు. స్టార్టప్‌ల కోసం ప్రభుత్వం ఒక సరళమైన నిష్క్ర‌మ‌ణ‌ విధానం (ఎగ్జిట్ పాలసీ) ని రూపొందించడంపై ప్రభుత్వం కసరత్తు చేస్తోందని, అలాగే స్టార్టప్‌ పేటెంట్‌ దరఖాస్తులను త్వరితగతిన పరిష్కరించడం కోసం కూడా ప్రభుత్వం ప్రయత్నం చేస్తోందన్నారు. స్టార్టప్ వ్యాపారాలను మొదలుపెట్టే వారికి పేటెంట్ రుసుంలో 80 శాతం మినహాయింపును ఇవ్వనున్నట్లు ప్రధాని ప్రకటించారు. 9 కార్మిక, పర్యావరణ చట్టాల్లో స్టార్టప్‌లు తమకు తామే సర్టిఫికెట్టు ఇచ్చుకొనేందుకు వీలుండే వ్యవస్థ (సెల్ఫ్ సర్టిఫికేషన్ కాంప్లయన్స్ సిస్టమ్)ను ప్రవేశపెడతామని వెల్లడించారు. కొత్త ఆలోచనలకు మరింత చేయూతను అందించేందుకు అటల్ ఇన్నోవేషన్ మిషన్‌ను ప్రారంభించనున్నట్లు ప్రధాన మంత్రి శ్రీ నరేంద్ర మోదీ చెప్పారు.
అమెరికా అధ్య‌క్షుడు జో బైడెన్ తో ద్వైపాక్షిక స‌మావేశంలో ప్ర‌ధాన‌మంత్రి శ్రీ  న‌రేంద్ర మోదీ తొలిప‌లుకుల కు తెలుగు అనువాదం

మిస్ట‌ర్ ప్రెసిడెంట్‌, మిమ్మ‌ల‌ను క‌లుసుకోవ‌డం ఎల్ల‌వేళ‌లా సంతోషం క‌లిగిస్తుంది. ఈరోజు మ‌న‌మిద్ద‌రం మ‌రో సానుకూల‌, ప్ర‌యోజ‌న‌క‌ర‌మైన క్వాడ్ శిఖ‌రాగ్ర స‌మ్మేళ‌నంలో పాల్గొన్నాం. ఇండియా – అమెరికా వ్యూహాత్మ‌క భాగ‌స్వామ్యం నిజమైన విశ్వ‌స‌నీయ భాగ‌స్వామ్యం. మ‌న ఉమ్మ‌డి విలువ‌లు, భ‌ద్ర‌త‌తోపాటు ఎన్నో రంగాల‌లో మ‌న ఉమ్మ‌డి ప్ర‌యోజ‌నాలు, ఈ విశ్వ‌స‌నీయ బంధాన్ని బ‌లోపేతం చేశాయి. మ‌న ప్ర‌జ‌ల‌కు -ప్ర‌జ‌ల‌కు మ‌ధ్య సంబంధాలు, స‌న్నిహిత ఆర్ధిక సంబంధాలు మ‌న భాగ‌స్వామ్యాన్ని ప్ర‌త్యేకంగా నిలుపుతున్నాయి. మ‌న మ‌ధ్య వాణిజ్యం, పెట్టుబ‌డులు మ‌న శ‌క్తి సామ‌ర్ధ్యాల‌క‌న్నా ఇంకా త‌క్కువ‌గానే ఉన్న‌ప్ప‌టికీ ఇవి నిరంత‌రాయంగా పెరుగుతూ వ‌స్తున్నాయి. మ‌న మ‌ధ్య‌గ‌ల ఇండియా – అమెరికా పెట్టుబడుల ప్రోత్సాహ‌క ఒప్పందంతో , పెట్టుబ‌డుల దిశ‌గా మ‌నం ప‌టిష్ట‌మైన ప్ర‌గ‌తిని సాధించ‌గ‌లం. మ‌నం టెక్నాల‌జీ రంగంలో మ‌న ద్వైపాక్షిక స‌హకారాన్ని పెంచుకుంటూ వ‌స్తున్నాం. అలాగే అంత‌ర్జాతీయ అంశాల‌పై ప‌ర‌స్ప‌ర స‌హ‌కారాన్ని బ‌లోపేతం చేసుకుంటున్నాం. ఇండో ప‌సిఫిక్ ప్రాంతానికి సంబంధించి మ‌న రెండు దేశాలు ఉమ్మ‌డి దృక్ఫ‌థాన్ని ప్ర‌తిబింబిస్తున‌నాయి. అలాగే మ‌న ఉమ్మ‌డి విలువ‌ల‌ను ప‌రిర‌క్షించేందుకు ప‌నిచేస్తున్నాయి. ఉమ్మ‌డి ప్ర‌యోజ‌నాలు ద్వైపాక్షిక అంశాల విష‌యంలోనే కాకుండా ఇత‌ర సారూప్య ఆలోచ‌న‌లు క‌లిగిన దేశాల‌తో కూడా పంచుకోవ‌డానికి ఇరు దేశాలూ కృషిచేస్తున్నాయి. క్వాడ్‌, ఐపిఇఎఫ్ నిన్న ప్ర‌క‌టించిన అంశాలు ఇందుకు త‌గిన ఉదాహ‌ర‌ణ‌లుగా చెప్పుకోవ‌చ్చు. ఇవాళ మ‌నం జ‌రుపుతున్న చ‌ర్చ‌లు ఈ సానుకూల వేగాన్ని మరింత వేగవంతం చేస్తాయి. ఇండియా , అమెరికాల మ‌ధ్య స్నేహం ప్రపంచ శాంతి, స్థిరత్వానికి, ప్ర‌పంచ‌ సుస్థిరత ,మానవజాతి శ్రేయస్సు కు ఒక‌ గొప్ప‌ శక్తిగా కొనసాగుతుందని నేను విశ్వసిస్తున్నాను. . (ప్ర‌ధాన‌మంత్రి హిందీ ప్ర‌సంగానికి ద‌గ్గ‌ర‌గా సంక్షిప్త తెలుగు అనువాదం)
‘ఇన్ ఫ్రా గతి తాలూకు 8 సంవత్సరాలు’ వివరాల ను శేర్ చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ #8YearsOfInfraGati హ్యాష్ ట్యాగ్ లో ప్రభుత్వం యొక్క 8 సంవత్సరాల పాలన లో జరిగిన మౌలిక సదుపాయాల అభివృద్ధి తాలూకు వివరాల ను శేర్ చేశారు. ప్రధాన మంత్రి ఒక ట్వీట్ లో – ‘‘మెరుగైన వాయు సంధానం. మెట్రో రవాణా సదుపాయాని కి నోచుకొన్న మరిన్ని నగరాలు. మౌలిక సదుపాయాల కల్పన కు రికార్డు స్థాయి లో ప్రోత్సాహం. రైలు మార్గాల ను ఆధునికీకరించడం. మన ప్రజల కోసమని తదుపరి తరం మౌలిక సదుపాయాల ను భారతతదేశం ఏ విధం గా కల్పిస్తోందో ఇదుగో ఇక్కడ చూడవచ్చును. #8YearsOfInfraGati” ‘‘8 సంవత్సరాల కాలం లో మౌలిక సదుపాయాల రంగం లో ఏ విధం గా అయితే వేగవంతమైన అభివృద్ధి జరిగిందో, అది ‘న్యూ ఇండియా’ యొక్క శక్తియుక్తుల ను చాటి చెబుతోంది. రహదారులు, విమానాశ్రయాలు, రైల్వే సంబంధి మౌలిక సదుపాయాల కల్పన, ఇంకా నౌకాశ్రయాల నిర్మాణం తో పాటు గా ఈ రోజు న ‘పిఎమ్ గతి శక్తి’ మాధ్యమం ద్వారా ఈ రంగాని కి కొత్త వేగం లభిస్తోంది. #8YearsOfInfraGati” అని పేర్కొన్నారు.
రాణి ల‌క్ష్మీబాయి జయంతి నాడు ఆమె కు స్మృత్యంజ‌లి ఘ‌టించిన ప్ర‌ధాన మంత్రి

రాణి ల‌క్ష్మీబాయి జయంతి నాడు ఆమె కు ప్ర‌ధాన మంత్రి శ్రీ న‌రేంద్ర మోదీ స్మృత్యంజ‌లి ఘ‌టించారు. “రాణి ల‌క్ష్మీబాయి భార‌త‌దేశం లో ప్ర‌తి ఒక్క‌రి కి ప్రేర‌ణామూర్తి. ప్ర‌తికూల ప‌రిస్థితుల లోను ఆమె యొక్క నైతిక ధైర్యం మ‌రియు వ‌ల‌స‌ హయాముకు ఎదురొడ్డి నిల‌వ‌డం స‌దా అవిస్మ‌ర‌ణీయాలు. ఆమె ను పోలిన ఘ‌న‌మైన వ్య‌క్తుల వ‌ల్లే భార‌త‌దేశం స్వాతంత్య్రాన్ని సంపాదించుకొంది. ఆమె జ‌యంతి నాడు ఆమె ను స్మరించుకొంటున్నాను” అని ఒక సందేశం లో ప్ర‌ధాన మంత్రి పేర్కొన్నారు.
యుఎస్ఎ ప్రజల కు వారి 245వ స్వాతంత్ర్య దినం నాడు శుభాకాంక్షలు తెలిపిన ప్ర‌ధాన మంత్రి

యుఎస్ఎ ప్రజల కు, యుఎస్ఎ అధ్యక్షుడు శ్రీ జో బైడెన్ కు వారి 245వ స్వాతంత్ర్య దినం సందర్బం లో ప్ర‌ధాన మంత్రి శ్రీ న‌రేంద్ర మోదీ శుభాకాంక్షలు తెలిపారు. ‘‘ యుఎస్ఎ 245వ స్వాతంత్ర్య దినం నాడు యుఎస్ఎ ప్రజల కు, @POTUS @JoeBiden కు ఇవే ఆప్యాయ అభినందనలు, శుభాకాంక్షలూను. చైతన్యభరితమైన ప్రజాస్వామ్యాలు గా భారతదేశం, యుఎస్ఎ లు స్వతంత్రత, స్వేచ్ఛ ల తాలూకు విలువల లో పాలుపంచుకొంటున్నాయి. మన వ్యూహాత్మక భాగస్వామ్యాని కి వాస్తవం లో ప్రపంచ స్థాయి మహత్వం ఉంది. ’’ అని ప్రధాన మంత్రి ఒక ట్వీట్ లో పేర్కొన్నారు.
భారతదేశ తొలి స్వదేశీ స్పేస్ షటిల్ ఆర్ ఎల్ వి- టి డి ప్రయోగం సందర్భంగా ఐఎస్ ఆర్ ఒ శాస్త్రవేత్తలను అభినందించిన ప్రధాన మంత్రి

భారతదేశపు తొలి దేశీయ స్పేస్ షటిల్ ఆర్ ఎల్ వి- టి డి ని ప్రయోగించిన సందర్భంగా ఐఎస్ ఆర్ ఒ (ఇస్రో) శాస్త్రవేత్తలను ప్రధాన మంత్రి శ్రీ నరేంద్ర మోదీ అభినందించారు. ”మన శాస్త్రవేత్తల శ్రమ ఫలితమే భారతదేశపు తొలి స్వదేశీ స్పేస్ షటిల్ ఆర్ఎల్ వి- టి డి ప్రయోగం. వారికి ఇవే నా అభినందనలు. మన శాస్త్రజ్ఞులు మరియు ఇస్రో ఏళ్ల తరబడి క్రియాశీలత్వంతోను, అంకిత భావంతోను పనిచేసిన తీరు అసాధారణమైందే కాక అమితమైన ప్రేరణను కలిగించేది కూడా” అని ప్రధాన మంత్రి పేర్కొన్నారు.
రిచర్డ్ సన్ & క్రుడ్డాస్ (1972) లిమిటెడ్ కు భారత ప్రభుత్వం ఇచ్చిన రుణాన్ని ఈక్విటీగా మార్చడం మరియు వడ్డీ మాఫీ కి మంత్రివర్గం ఆమోదం

కేంద్ర ప్రభుత్వరంగ సంస్థ అయిన మెస్సర్స్ రిచర్డ్ సన్ & క్రుడ్డాస్ (1972) లిమిటెడ్ (ఆర్ & సి) పారిశ్రామిక మరియు ఆర్థిక పునర్ నిర్మాణ మండలి (బి ఐ ఎఫ్ ఆర్) పరిధిలో నుండి బయటకు రావడానికి అనువుగా భారీ పరిశ్రమల విభాగం చేసిన ప్రతిపాదనను కేంద్ర మంత్రివర్గం ఆమోదించింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. కంపెనీకి భారత ప్రభుత్వం ఇచ్చిన రూ. 101.78 కోట్ల రుణాన్ని, ఆ రుణంపై జమ అయిన రూ. 424.81 కోట్ల వడ్డీని ఈక్విటీగా మార్చేందుకు మంత్రివర్గం ఆమోదం తెలిపింది. కంపెనీకి చెందిన నాగపూర్ మరియు చెన్నై యూనిట్ లకు సంబంధించి వ్యూహాత్మక పెట్టుబడి ఉపసంహరణను, ముంబయ్ లోని కంపెనీ స్థలంలోని కార్యకలాపాలను ఇతర స్థానాలకు మార్చేందుకు కూడా మంత్రివర్గం సూత్రప్రాయ ఆమోదాన్ని తెలియజేసింది. అయితే, ముంబయ్ లో కంపెనీకి ఉన్న భూమిని లీజ్ హోల్డ్ నుండి “ఆక్యుపేషన్ క్లాస్ II” గా మారుస్తారు. ఇలా చేయడం వల్ల ఈ భూమిని ప్రభుత్వ మార్గదర్శక నిబంధనల మేరకు అత్యంత అనుకూలమైన రీతిలో వినియోగించుకోవడం కంపెనీకి సాధ్యపడుతుంది.
టెలిక‌మ్ రంగం లోని ఆందోళ‌న‌క‌ర ఆస్తుల‌పై అంత‌ర్ మంత్రిత్వ బృందం సిఫారసుల‌కు ఆమోదం తెలిపిన మంత్రివర్గం

టెలికమ్‌ రంగంలో రెండు కీలక చర్యలకు ప్ర‌ధాన మంత్రి శ్రీ న‌రేంద్ర మోదీ అధ్యక్షతన స‌మావేశ‌మైన కేంద్ర మంత్రివర్గం ఆమోదం తెలిపింది. ఈ రంగంలో పెట్టుబ‌డుల‌కు మార్గం సుగమం చేయడానికి, ఈ రంగంలో ఏకీకరణకు మరియు ఈ రంగంలో వ్యాపారాన్ని సుల‌భ‌త‌రంగా చేసే ప్రక్రియను అధికం చేసేందుకు ఉద్దేశించినవే ఈ రెండు కీలకమైన చర్యలు. వీటిలో.. టెలిక‌మ్ స‌ర్వీస్ ప్రొవైడ‌ర్స్ కు సంబంధించిన స్పెక్ట్ర‌మ్ వేలం తాలూకు వాయిదా వేసిన చెల్లింపుల‌ పున‌ర్ వ్య‌వ‌స్థీక‌రణ ఒకటో చర్య కాగా టెలిక‌మ్ స‌ర్వీస్ ప్రొవైడ‌ర్స్ క‌లిగివుండే స్పెక్ట్ర‌మ్ క్యాప్ ప‌రిమితి యొక్క సవరణ రెండో చర్య. వివ‌రాలు: స్పెక్ట్ర‌మ్ కు సంబంధించి టెలిక‌మ్ స‌ర్వీస్ ప్రొవైడ‌ర్స్ వాయిదా వేసిన చెల్లింపులను పున‌ర్ వ్య‌వ‌స్థీక‌రించ‌డం జరుగుతుంది. ప్ర‌స్తుతం ప‌ది వాయిదాలలో చెల్లించ‌డానికి అనుమ‌తి ఉంది. కానీ దీనిని మ‌రింత ఎక్కువ చేయ‌డం జ‌రిగింది. ఈ అవ‌కాశం కార‌ణంగా స‌ర్వీస్ ప్రొవైడ‌ర్స్ అత్య‌ధికంగా 16 వాయిదాలలో త‌మ చెల్లింపులను చేయ‌వ‌చ్చు. ఈ పెంచిన వాయిదా మొత్తం ఆ చెల్లించాల్సిన చెల్లింపు ప్ర‌స్తుత మొత్తం విలువ ప్ర‌కారం ఉండాల‌నే నిబంధ‌న మీద ఆధార‌ప‌డివుంటుంది. 2012 లో స్పెక్ట్ర‌మ్ వేలానికి ద‌ర‌ఖాస్తు చేసుకోవాలంటూ ఇచ్చిన నోటీసు ప్ర‌కారం దీనికి భ‌ద్ర‌త క‌ల్పించ‌డం జ‌రిగింది. ప్ర‌భుత్వానికి అందే చెల్లింపుల మొత్తం 2034-35 నాటికి రూ. 74446.01 కోట్ల కంటే ఎక్కువ‌గా ఉండాలి. స్పెక్ట్ర‌మ్ ను క‌లిగివుండ‌డానికి స్పెక్ట్ర‌మ్ క్యాప్‌ కు సంబంధించి స‌వ‌రించిన ప‌రిమితులు ట్రాయ్‌, టెలిక‌మ్ క‌మిష‌న్ లు ఇచ్చిన సిఫారసుల ఆధారంగా మంత్రివర్గం దీనికి ఆమోదం తెలిపింది. స్పెక్ట్ర‌మ్ ను క‌లిగివుండాలంటే దీనికి సంబంధించిన క్యాప్‌ ప‌రిమితుల స‌వ‌ర‌ణ ఈ విధంగా ఉంటుంది:- ప్ర‌స్తుతం స్పెక్ట్ర‌మ్ క్యాప్ ప‌రిమితి 25 శాతం వ‌ర‌కు ఉంది. దీనిని మొత్తం మీద 25 శాతాన్నుండి 35 శాతానికి స‌వ‌రిస్తారు. ప్ర‌స్తుతం ఉన్న ఇంట్రా- బ్యాండ్ క్యాప్ ను తొల‌గిస్తారు. దీనికి బ‌దులుగా స‌బ్- 1 జిహెచ్ జెడ్ బ్యాండ్ లలో (700 ఎంహెచ్ జడ్‌, 800 ఎంహెచ్ జడ్‌, 900 ఎంహెచ్ జడ్ బ్యాండ్ లు) అన్నిటినీ క‌లుపుకొని స్పెక్ట్ర‌మ్ ను క‌లిగి వుండే క్యాప్ ను 50 శాతం చేయ‌డం జ‌రిగింది. వ్య‌క్తిగ‌తంగాను, అన్నీ క‌లుపుకొని క‌లిగివుండే 1 జిహెచ్ జడ్ బ్యాండ్ స్పెక్ట్ర‌మ్ కు ఎలాంటి క్యాప్ వుండ‌దు. 2019 లో జ‌రిగే ప్ర‌పంచ రేడియో క‌మ్యూనికేష‌న్ స‌ద‌స్సు వెలువ‌రించే అంతిమ చ‌ట్టాల త‌రువాత ఇప్పుడు స‌వ‌రించిన స్పెక్ట్ర‌మ్ క్యాపుల‌ను తిరిగి స‌వ‌రించ‌డం జ‌రుగుతుంది. సాంకేతిక‌ప‌ర‌మైన ప్ర‌గ‌తి, ప్ర‌తిభావంతంగా స్పెక్ట్ర‌మ్ ను వినియోగించుకోవ‌డం, ఏకీక‌ర‌ణ చ‌ర్య‌లు మొద‌లైన‌ వాటిని దృష్టిలో పెట్టుకొని స్పెక్ట్ర‌మ్ క్యాప్ ప‌రిమితుల‌ను స‌వ‌రించాల‌ని ట్రాయ్ సిఫారసు చేసింది. ప్ర‌భావం: వాయిదా వేసిన చెల్లింపుల‌ను పున‌ర్ వ్య‌వ‌స్థీక‌రించ‌డంవ‌ల్ల టెలిక‌మ్ స‌ర్వీస్ ప్రొవైడ‌ర్స్ కు వెంట‌నే వారికి ఉన్న‌ కాల‌ వ్య‌వ‌ధిలో న‌గ‌దు అందుబాటు పెరుగుతుంది. దాంతో వారికి ఉప‌శ‌మ‌నం ల‌భిస్తుంది. స్పెక్ట్ర‌మ్ క్యాప్ ప‌రిమితిని స‌వ‌రించ‌డం వ‌ల్ల‌ టెలిక‌మ్ లైసెన్సుల ఏకీక‌ర‌ణ కు మార్గం సుగ‌మం అవుతుంది. త‌ద్వారా ముందుముందు జ‌రిగే వేలంపాటలలో మ‌రింత మంది ఎక్కువ‌గా పాల్గొనేటట్టు ప్రోత్సాహాన్ని అందించినట్లు అవుతుంది.
బాడ్ మింటన్ పురుషుల డబల్స్ పోటీ లోబంగారు పతకాన్ని గెలుచుకొన్నందుకు శ్రీ సాత్విక్ సాయిరాజ్ రంకిరెడ్డి కి మరియుశ్రీ చిరాగ్ శెట్టి కి అభినందన లు తెలిపిన ప్రధాన మంత్రి

బర్మింగ్ హమ్ కామన్ వెల్థ్ గేమ్స్ (సిడబ్ల్యుజి) 2022 లో బాడ్ మింటన్ పురుషుల డబల్స్ పోటీ లో పసిడి పతకాన్ని గెలిచినందుకు శ్రీ సాత్విక్ సాయిరాజ్ రంకిరెడ్డి కి మరియు శ్రీ చిరాగ్ శెట్టి కి ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘భారతదేశం యొక్క బాడ్ మింటన్ దళం సాఫల్యాన్ని మరియు ఉత్కృష్టత ను పునర్ నిర్వచించింది. శ్రీ @satwiksairaj మరియు శ్రీ @Shettychirag04 లు గొప్ప టీమ్ వర్క్ ను మరియ గొప్ప నైపుణ్యాల ను కనబరిచారు. స్వర్ణ పతకాన్ని స్వదేశానికి తీసుకు వస్తున్నందుకు వారి ని చూస్తే గర్వం గా ఉంది. వారు రాబోయే కాలాల్లోనూ భారతదేశానికి మరిన్ని పురస్కారాల ను గెలుస్తూ ఉందురు గాక. #Cheer4India’’ అని పేర్కొన్నారు.
ఆచార్య వినోబా భావే కు ఆయన జయంతి నాడు నమస్సులు అర్పించిన ప్రధాన మంత్రి

ఆచార్య వినోబా భావే జయంతి నాడు ప్రధాన మంత్రి శ్రీ నరేంద్ర మోదీ ఆయన కు శ్రద్ధపూర్వక నమస్సులు అర్పించారు. ‘‘అంటరానితనాని కి పూర్తి వ్యతిరేకం గా నడచుకొన్న వ్యక్తి అంటూ ఆయన ను మహాత్మ గాంధి అభివర్ణించారు. భారతదేశం స్వాతంత్ర్యం పట్ల ఆయన నిబద్ధత అచంచలమైంది. నిర్మాణాత్మక కార్యం అన్నా, అహింస అన్నా ఆయన కు దృఢమైన నమ్మకం ఉండింది. ఆయన శ్రేష్ఠమైన ఆలోచన లు చేసే వారు. ఆచార్య వినోబా భావే కు ఆయన జయంతి సందర్భం లో నమస్సులు. భారతదేశాని కి స్వాతంత్ర్యం వచ్చిన తరువాత పవిత్రమైన గాంధేయ సిద్ధాంతాల ను ఆచార్య వినోబా భావే ముందుకు తీసుకు పోయారు. పేదల కు, అణగారిన వర్గాల వారికి మంచి నాణ్యమైన జీవనం దక్కేందుకు పూచీ పడాలి అనే ధ్యేయం తో సాగాయి ఆయన నడిపించిన జన ఆందోళన లు. సామూహిక భావన కు ఆయన కట్టబెట్టిన ప్రాధాన్యం తరాల తరబడి స్ఫూర్తి ని అందిస్తూనే ఉంటుంది.’’ అని అనేక ట్వీట్ లలో ప్రధాన మంత్రి పేర్కొన్నారు.
ఛ‌త్తీస్‌గ‌ఢ్ ప్ర‌జ‌ల‌కు రాష్ట్ర అవ‌త‌ర‌ణ దిన శుభాకాంక్ష‌లు తెలిపిన ప్ర‌ధాని

ఛ‌త్తీస్‌గ‌ఢ్ రాష్ట్ర ఆవిర్భావ దినోత్స‌వం సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ ఆ రాష్ట్ర ప్ర‌జ‌ల‌కు శుభాకాంక్ష‌లు తెలిపారు. ” అద్భుతమైన ప్ర‌జ‌ల‌కు, ప్ర‌కృతి అందాల‌కు ఛ‌త్తీస్‌గ‌ఢ్ పుట్టినిల్లు. ఆ రాష్ట్ర పురోగ‌తి ప్ర‌శంస‌నీయం. రాష్ట్ర అవ‌త‌ర‌ణ దినోత్స‌వం సంద‌ర్భంగా నా హృద‌య‌పూర్వ‌క శుభాకాంక్ష‌లు ” అని ప్ర‌ధాని పేర్కొన్నారు.
గుజరాత్ లోని వాసద్ లో ఉన్న ఇండియన్ ఇన్ స్టిట్యూట్ ఆఫ్ సాయిల్ వాటర్ కన్ సర్వేశన్ (ఐఐఎస్ డబ్ల్యుసి) యొక్క స్థలాన్ని నేషనల్ హైవేస్ అథారిటీ ఆఫ్ ఇండియా కు బదలాయించేందుకు ఆమోదం తెలిపిన మంత్రివర్గం

ఇండియన్ కౌన్సిల్ ఆఫ్ అగ్రికల్చరల్ రిసర్చ్ లో భాగంగా ఉన్న ఇండియన్ ఇన్ స్టిట్యూట్ ఆఫ్ సాయిల్ వాటర్ కన్ సర్వేశన్ (ఐఐఎస్ డబ్ల్యుసి)కి గుజరాత్ లోని ఆనంద్ జిల్లా వాసద్ లో ఉన్న 4.64 హెక్టార్ల (46384 చ. మీటర్ల) భూమిని 12.67 కోట్ల రూపాయల పరిహారం చెల్లించి నేషనల్ హైవేస్ అథారిటీ ఆఫ్ ఇండియా (ఎన్ హెచ్ఎఐ)కి బదలాయించేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ భూమిని ఎన్ హెచ్-8 లో భాగంగా ఉన్న అహమదాబాద్- వడోదర హైవే ను విస్తరించేందుకు మరియు దానిని ఆరు లేన్ ల రహదారిగా చేసేందుకు వినియోగించనున్నారు. ఎన్ హెచ్-8 వడోదరను, అహమదాబాద్ ను కలిపే ముఖ్యమైనటువంటి ఒక హైవే. ఎన్ హెచ్-8లో ఒక భాగమైన అహమదాబాద్- వడోదర సెక్షన్ విస్తరణ పనులను చేపట్టడం మరియు ఆరు లేన్ లు కలిగినటువంటిదిగా మలచేందుకు ఈ భూమి బదలాయింపును ఉద్దేశించారు. దీని వల్ల ఆ ప్రాంతంలో అవస్థాపన, రవాణా, కమ్యూనికేషన్, ఉపాధికల్పన సంబంధ అవకాశాలు అధికమయ్యే సూచనలు ఉన్నాయి. ఈ నిర్ణయం వృద్ధి వేగాన్ని పెంచేందుకు కీలక రంగాలలో అవస్థాపనకు ఊతం ఇవ్వాలన్న ప్రభుత్వ ప్రణాళికలలో ఒక భాగంగా కూడా ఉంది.